
Αριθ. 15157 (1) 


Κήρυξη υποχρεωτικής της από 20.3.92 ΣΣΕ των εργαζομένων σε πτη¬ 
νοτροφικές και εκκολαπτικές επιχειρήσεις εμπορίας πουλερικών, 

ολόκληρης της χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε και εξουσιοδότηση της παρ. 2 
του άρθρου 81 του Ν, 1892/90. 

3. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 10ης Σεπτεμβρίου 1992. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω Σ.Σ.Ε., δηλαδή ότι οι δεσμευόμενοι εργοδότες απασχολούν το 
51% των εργαζομένων του κλάδου. 

5. Την αριθ. 100919/22.11.90 απόφαση του Υπουργού Εργασίας, 
για τη μεταβίβαση αρμοδιοτήτων, αποφασίζουμε: 


1. Κηρύσσουμε υποχρεωτική την από 20 Μαρτίου 1992 Σ.Σ.Ε. των 
εργαζομένων σε πτηνοτροφικές και εκκολαπτικές επιχειρήσεις εμπορίας 
πουλερικών, ολόκληρης της χώρας για όλους τους εργοδότες και εργα¬ 
ζόμενους του κλάδου, που αφορά αυτή. 

2. Η ισχύς της απόφασης αυτής αρχίζει από 22 Απριλίου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Σεπτεμβρίου 1992 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 



Αριθ. 15156 (2) 

Κήρυξη υποχρεωτικής της από 20.3.92 ΣΣΕ των εργαζομένων στις 

επιχειρήσεις σφαγής ζώων, κονσερβοποιΐας και συσκευασίας τυπο¬ 
ποιημένου κρέατος όλης της χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: ■ 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 
2 του άρθρου 81 του Ν. 1892/90. 

3. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 10ης Σεπτεμβρίου 1992. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω Σ.Σ.Ε., δηλαδή ότι οι δεσμευόμενοι εργοδότες απασχολούν το 
51% των εργαζομένων του κλάδου. 

5. Την αριθ. 100919/22.11.90 απόφαση του Υπουργού Εργασίας, 
για τη μεταβίβαση αρμοδιοτήτων, αποφασίζουμε: 

1. Κηρύσσουμε υποχρεωτική την από 20 Μαρτίου 1992 Σ.Σ.Ε. των 
εργαζομένων στις επιχειρήσεις σφαγής ζώων, κονσερβοποιΐας και αυ- 
σκευασίας τυποποιημένου κρέατος όλης της χώρας για όλους τους ερ¬ 
γοδότες και εργαζομένους του κλάδου, που αφορά αυτή. 

2. Η ισχύς της απόφασης αυτής αρχίζει από 22 Απριλίου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Σεπτεμβρίου 1992 

Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 



Αριθ. 14383 (3) 

Κήρυξη υποχρεωτικής της απόφασης διαιτησίας 19/92 που αφορά 
τους όρους αμοιβής και εργασίας των εκδοροσφαγέων εκδοροτεμα- 
χιστών κ.λπ. όλης της χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 
ι 2. Τις διατάξεις της απόφασης 80386/90 Υπουργών Προεδρίας της 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κυβέρνησης και Εργασίας, που εκδόθηκε κατ’ εξουσιοδότηση της παρ. 
2 του άρθρου 81 του Ν. 1892/90. 

3. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 3.9.92. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω απόφαση, δηλαδή ότι οι δεσμευόμενοι εργοδότες απασχολούν το 
51% των εργαζομένων του κλάδου. 

5. Την αριθ. 100919/22.11.90 απόφαση του Τπουργού Εργασίας, 
για τη μεταβίβαση αρμοδιοτήτων, αποφασίζουμε: 

1. Κηρύσσουμε υποχρεωτική την απόφαση διαιτησίας 19/92 (πρ. 
κατ. Τπ. Εργασίας 22/21.7.92) που αφορά τους όρους αμοιβής και ερ¬ 
γασίας των εκδοροσφαγέων, εκδοροτεμαχιστών, ακροκαθαριστών, ερ- 
γατοτεχνιτών εντέρων και λοιπών εργασιών πάνω στα εισαγόμενα 
σφαγμένα και γδαρμένα σφάγια εσωτερικού και εξωτερικού για όλους 
τους εργοδότες και εργαζόμενους του επαγγέλματος, που αφορά αυτή. 

2. Η ισχύς της απόφασης αυτής αρχίζει από 21 Ιουλίου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Σεπτεμβρίου 1992 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

- 4 -- 

Αριθ. 15164 (4) 

Κήρυξη υποχρεωτικής της απόφασης διαιτησίας 5/92 που αφορά τους 

όρους αμοιβής και εργασίας του προσωπικού των τουριστικών και 

επισιτιστικών καταστημάτων. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε και εξουσιοδότηση της παρ. 2 
του άρθρου 81 του Ν. 1892/90. 

3. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 3·9.92. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω Σ.Σ.Ε., δηλαδή ότι οι δεσμευόμενοι εργοδότες απασχολούν το 
51% των εργαζομένων του κλάδου. 

5. Την αριθ. 100919/22.11.90 απόφαση του Υπουργού Εργασίας, 
για τη μεταβίβαση αρμοδιοτήτων, αποφασίζουμε: 

1. Κηρύσσουμε υποχρεωτική την απόφαση διαιτησίας 5/92 (πρ. 
κατ. Υπ. Εργασίας 10/4.6.92) που αφορά τους όρους αμοιβής και ερ¬ 
γασίας του προσωπικού των τουριστικών και επιστιτιστικών καταστη¬ 
μάτων για όλους τους εργοδότες και εργαζόμενους του επαγγέλματος, 
που αφορά αυτή. 

2. Η ισχύς της απόφασης αυτής αρχίζει από 17 Ιουλίου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Σεπτεμβρίου 1992 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

—-♦- 

Αριθ. 88444 οίκοθεν (5) 

Εξαίρεση από τις διαδικασίες του Ν. 1735/1987. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΑΜΥΝΗΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) της περ. ια της παραγρ. 2 του άρθρου 1 του Ν. 1735/1987 (ΦΕΚ 
195/11.11.87) και της παρ. 2 του άρθρου 21 του Ν. 2026/92. 

β) του Π.Δ. 435/17.8.1998 (ΦΕΚ Α’ 200) «Οργανισμός ΤΑΧ- 
ΔΙΚ». 

2. Την απόφαση αριθ. 159/20.7.1992 του Πρωθυπουργού. 

3. Την υπ’ αριθ. ΠΥΣ 160/91 Αναστολή των διορισμών και προσ¬ 
λήψεων κ.τ.λ. 

4. Το γεγονός ότι συντρέχουν ειδικοί επείγοντες λόγοι, για την άμεση 
πρόσληψη προσωπικού κατ’ εξαίρεση από τις διαδικασίες πρόσληψης, 
του Ν. 1735/1987, κατ’ επιλογή και αναλυτικά: 

3 θέσεων του κλάδου ΔΕ Τεχνικών και 4 θέσεων του κλάδου ΥΕ Φυ¬ 
λάκων - Νυχτοφυλάκων του ΤΑΧΙΔΚ, αποφασίζουμε: 


Εξαιρούμε από τις διαδικασίες του Ν. 1735/1987, την πλήρωση 
στο ΤΑΧΔΙΚ 7 θέσεων μονίμου προσωπικού, ήτοι: 3 θέσεων κλάδου ΔΕ 
Τεχνικών και 4 θέσεων του κλάδου ΥΕ Φυλλάκων - Νυχτοφυλά¬ 
κων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Σεπτεμβρίου 1992 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΗΣ & ΔΙΚΑΙΟΣΥΝΗΣ 

ΣΩΤΗΡΙΟΣ ΚΟΥΒΕΛΑΣ ΙΩΑΝΝΗΣ ΒΑΡΒΙΤΣΙΩΤΗΣ 

- ♦ - 

Αριθ. Φ.124/60/Β2-1120 (6) 

Άδεια κατοχής Β’ θέσης στον Πέτρο Παπαγεωργίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 1 παρ. 9 του Ν. 1268/82 «Για τη δομή και τη λει¬ 
τουργία των Ανωτάτων Εκπαιδευτικών Ιδρυμάτων» όπως συμπληρώ¬ 
θηκε με την παρ. 6 του άρθρου 48 του Ν. 1404/83. 

2. Το αριθ. 459/2.11.83 Π.Δ. (ΦΕΚ 157/29.11.83 τ.Α’). 

3. Το αριθ. 129/10.4.1991 Π.Δ. (ΦΕΚ 52/11.4.91 τ.Α’). 

4. Τα αριθ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 (ΦΕΚ 
76(14.3.89 τ.Ά). 

6. Το αριθ. 920656/26.2.92 και 922027/8.6.92 έγγραφα του 
Παν/μίου Πειραιώς, αποφασίζουμε: 

Παρέχουμε την άδεια στον Πέτρο Παπαγεωργίου, αναπληρωτή κα- 
θηγητή του τμήματος Οικονομικής Επιστήμης του Πανεπιστημίου Πει¬ 
ραιώς, προκειμένου να απασχολείται ως Πρόεδρος και Διευθύνων Σύμ¬ 
βουλος του Οργανισμού Ανασυγκρότησης Επιχειρήσεων του Υπουρ¬ 
γείου Βιομηχανίας, Ενέργειας και Τεχνολογίας. - 

Η άδεια ισχύει από την ημέρα ανάληψης των καθηκόντων της δεύτε¬ 
ρης θέσης ή της έναρξης της δεύτερης απασχόλησης, εφόσον είχε προη- 
γηθεί η υποβολή αίτησης χορήγησης της σχετικής άδειας, αλλιώς από 
την ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει εκτός από το σύνολο των κάθε εί¬ 
δους ακαθαρίστων αποδοχών της οργανικής του θέσης και το σύνολο 
των κάθε είδους ακαθαρίστων αποδοχών της άλλης θέσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Σεπτεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 

-♦- 

Αριθ. Ε5/5633 (7) 

Πρακτική άσκηση σπουδαστών Τ.Ε.Ι. στο Δημοκρίτειο Πανεπιστήμιό 

Θράκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: · 

1. Τις διατάξεις του άρθρου 12, παρ. 1 εδ. δ του Ν. 1351/83 (ΦΕΚ 
56/τ.Α’/28.4.83) «Εισαγωγή σπουδαστών στην Τριτοβάθμια Εκπαί¬ 
δευση και άλλες διατάξεις». 

2. Τις διατάξεις του Π.Δ. 174/85 (ΦΕΚ 59/τ.Α·/29.3.85) 
«Άσκηση στο επάγγελμα των σπουδαστών Τ.Ε.Ι.». 

3. Την Ε5/1258/86 (ΦΕΚ 133/τ.Β·/27.3.86 και ΦΕΚ 456/ 
τ.Β’/17.7.86) κοινή Υπουργική απόφαση «Ορισμός αποζημίωσης 
ασκούμενων στο επάγγελμά σπουδαστών της τριτοβάθμιας Τεχνικής 
και Επαγγελματικής Εκπαίδευσης». 

4. Την Ε5/1303/86 (ΦΕΚ 168/τ.Β'/16.4.86) κοινή απόφαση 
των Υπουργών Εθνικής Παιδείας και θρησκευμάτων και Υγείας - 
Πρόνοιας και Κοινωνικών Ασφαλίσεων «Ασφάλιση σπουδαστών Τ.Ε.Ι. 
κατά τη διάρκεια της πρακτικής άσκησης». 




ΕΦΜΜΕΚΙ2. ΙΜ2. ΚΥΒΕΚΙΜΗ2.Ι:ΩΣ. (ΙΕΥΛυλ Α£Υ I £Κυ) 

5. Την ανάγκη εκπαίδευσης και πρακτικής άσκησης των σπουδα¬ 
στών της Τριτοβάθμιας Τεχνολογικής Εκπαίδευσης, προκειμένου να 
αποκτήσουν την απαιτουμένη επαγγελματική εμπειρία. 

6. Τις προηγούμενες αποφάσεις των Υπουργών Εθνικής Παιδείας 
και Θρησκευμάτων, για τον καθορισμό θέσεων πρακτικής άσκησης στο 
επάγγελμα σπουδαστών Τ.Ε.Ι. 

7. Τόμε Α.Π./Α5651/31.7.92 έγγραφο του Δημοκρίτειου Πανεπι¬ 
στημίου Θράκης, αποφασίζουμε: 

1. Καθορίζουμε τον αριθμό των θέσεων πρακτικής άσκησης στο 
επάγγελμα σπουδαστών Τ.Ε.Ι. στο Παιδαγωγικό Τμήμα Νηπιαγωγών 
του Δημοκρίτειου Πανεπιστημίου Θράκης, ως εξής: 

Θέσεις: 3 σπουδαστών Τμήματος Βιβλιοθηκονομίας 

Θέσεις: 2 σπουδαστών Τμήματος Διοίκησης Επιχειρήσεων 

2. Η πρακτική άσκηση των σπουδαστών Τ.Ε.Ι. πραγματοποιείται 
ανά εξάμηνο κάθε ακαδημαϊκού έτους, αρχίζοντας από 1.10.1992. 

3. Οι αποζημιώσεις και ασφαλιστικές εισφορές των πρακτικά ασκου¬ 
μένων σπουδαστών Τ.Ε.Ι. βαρύνουν τον προϋπολογισμό του Δημοκρί- 
τειου Πανεπιστημίου Θράκης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Σεπτεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
—♦- 

Αριθ. Οικ. 3254 (8) 

Έγκριση και θέση σε ισχύ κανονισμού διοίκησης και λειτουργίας δύο 

πολυκατοικιών στις Πατέλλες στις οδούς Σερρών και Δράμας Ηρα¬ 
κλείου Κρήτης. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: , 

1. Τις διατάξεις α) του Ν. 3200/55 όπως τροποποιήθηκε και συ¬ 
μπληρώθηκε μεταγενέστερα, β) του Β. Δ/τος 775/64, γ) του Ν. 
3741/29, δ) των 1002 και 1117 άρθρων του Αστ. Κώδικα. 

2. Την αριθ. Γ5β/9677/78 προγραμματική απόφαση των Υπουρ¬ 
γών Κοιν. Υπηρεσιών και Εργασίας. 

3. Την αριθ. Γ.5β/2094/31.5.83 προγραμματική απόφαση για 
την εφαρμογή συμπληρωματικού προγράμματος. 

4. Την αριθ. Γ 5β/3942/83 τροποποιητική απόφαση, αποφασί¬ 
ζουμε: 

Εγκρίνουμε και θέτουμε σε ισχύ τον κανονισμό που καταρτίσθηκε, 
διοίκησης και λειτουργίας των πολυκατοικιών στις οδούς Σερρών και 
Δράμας στις Πατέλλες Ηρακλείου Κρήτης στον οποίο περιγράφονται με 
ακρίβεια τα κτηματολογικά στοιχεία καθενός παραχωρηθέντος διαμε¬ 
ρίσματος και καθορίζονται οι περιορισμοί, οι υποχρεώσεις και οι υπόλοι¬ 
ποι όροι που αφορούν την ομαλή διαμομή και συμβίωση των οικογε¬ 
νειών που εγκαταστάθηκαν καθώς και την καλή διοίκηση, λειτουργία 
και διαχείριση κάθε πολυκατοικίας ο οποίος έχει όπως παρακάτω σύ¬ 
σταση οριζόντιας ιδιοκτησίας και κανονισμός διαμερισμάτων πολυκα¬ 
τοικιών στις οδούς Δράμας και Σερρών στις Πατέλλες Ηρακλείου Κρή¬ 
της. ' 

ΜΕΡΟΣ ΠΡΩΤΟ 
ΚΕΦΑΛΑΙΟ Α 

1. Περιγραφή 

Οι πολυκατοικίες βρίσκονται μέσα στο εγκεκριμένο σχέδιο της πό¬ 
λης του Ηρακλείου επί των οδών Σερρών και Δράμας αντίστοιχα κάθε 
μία και φαίνονται επακριβώς στις υπ’ αριθ. 344/88 και 345/88 οικο¬ 
δομικές άδειες που εκδόθηκαν. 

Περιλαμβάνουν η μεν πολυκατοικία στην οδό Δράμας, 5 διαμερί¬ 
σματα με τις αντίστοιχες 5 αποθήκες η δε πολυκατοικία στην οδό Σερ¬ 
ρών, 4 διαμερίσματα με τις αντίστοιχες 4 αποθήκες όπως φαίνονται με 
τις ονομασίες των και τα στοιχεία των στους πίνακες που επισυνάπτο¬ 
νται. 

2. Στοιχεία χρήσης οικοπεδικού χώρου 

Σαν οικόπεδο κάθε πολυκατοικίας νοείται ό χώρος που περικλείεται 
από τις όψεις της και από τον ακάλυπτο χώρο, όπως φαίνεται στο τοπο¬ 
γραφικό των αντιστοίχων οικοδ. αδειών.' 

3. Περιγραφή των πολυκατοικιών 


Η διάταξη των χώρων στις πολυκατοικίες τόσο των διαμερισμάτων 
όσον και των υπογείων αποθηκών, λεβητοστασίων, δεξαμενών καυσί¬ 
μων φαίνονται στα αντίστοιχα σχέσια των οικοδομικών αδειών, αποτε¬ 
λούνται δε από 

α) Κοινόχρηστους και κοινόκτητους χώρους. Την Κεντρική είσοδο 
του κτιρίου με την κλίμακα προσπέλασης, το κλιμακοστάσιο που φθάνει 
μέχρι το δώμα αρχίζοντας από το υπόγειο, τα πλατύσκαλα προσπέλα¬ 
σης των διαμερισμάτων σε κάθε όροφο, την απόδειξη του κλιμακοστα¬ 
σίου στο δώμα και τα στέγαστρα αυτού, την απόληξη του κλιμακοστα¬ 
σίου στο ισόγειο και στο βατό δώμα, και αποθήκες καυσίμων υπογείου 
και λεβητοστάσιο. 

β) Διηρημένες ιδιοκτησίες: αποθήκες στο υπόγειο και κατοικίες στους 
υπόλοιπους ορόφους των οποίων τα στοιχεία φαίνονται στους επισυνα- 
πτόμενους πίνακες. 

4. Η θέση κάθε κατοικίας στο κτίριο φαίνεται στο θεωρημένο: από 

τον Δ/ντή της Δ/νσης Γ6 του ΥΠΕΧΩΔΕ διάγραμμα με αριθμό. 

καθώς και στα σχέδια των αντίστοιχων οικοδ. αδειών. 

5) Κοινόχρηστοι χώροι: κάθε διηρημένη ιδιοκτησία πολυκατοικίας 
πέραν από το ιδανικό μερίδιο που έχει στο οικόπεδο (ποσοστό συνιδιο- 
κτησίας) πάνω στο οποίο έχει αναγερθεί, έχει κάι δικαίωμα στον ακάλυ¬ 
πτο χώρο κατά τρόπο που η συνέλευση της πολυκατοικίας θα καθορίσει 
με πλειοψηφία της. 

6) Κοινόχρηστοι και κοινόκτητοι χώροι, πράγματα, εγκαταστάσεις 
που ανήκουν στους ιδιοκτήτες κάθε πολυκατοικίας. 

Οι χώροι και έργα αδιαιρέτου ιδιοκτησίας και κοινοχρηστίας, οι 
οποίοι ανήκουν εξ αδιαιρέτου σε όλες τις χωριστές ιδιοκτησίες μιας πο¬ 
λυκατοικίας και προορίζονται για χρήση κοινή, είναι: 

Ολόκληρο το οικόπεδο σε θέση μέγεθος και σχήμα πάνω στο οποίο 
είναι χτισμένη η οικοδομή μαζί με τον ακάλυπτο χώρο, οι θεμελιώσεις 
της οικοδομής, οι κατά τις τέσσερεις πλευρές εξωτερικοί τοίχοι, ο σκελε¬ 
τός ολόκληρης της οικοδομής από ωπλισμένο σκυρόδεμα, οι εσωτερικοί 
μεσότοιχοι που χωρίζουν περισσότερες από μία κατοικίες ή χώρους ενός 
ορόφου, οι κύριοι είσοδοι καθώς και κάθε τμήμα έργο ή εγκατάσταση 
της οικοδομής που εξυπηρετεί αυτές, τα κλιμακοστάσια με τα πλατύ¬ 
σκαλά τους, οι διάδρομοι προσπέλασης των κατοικιών, οι διάδρομοι 
προσπέλασης των αποθηκών στο υπόγειο, ,όι διάδρομοι επίσκεψης των 
εγκαταστάσεων ύδρευσης και των λεβητοστασίων^ οι εγκαταστάσεις 
ύδρευσης και αποχέτευσης καθώς και τα λεβητοστάσιά καί οι δεξαμενές 
καυσίμων, οι εγκαταστάσεις αποχέτευσης των μαγειρείων, λουτρών, οι 
ηλεκτρικές εγκαταστάσεις των κοινοχρήστων και κοινοκτήτων της πο¬ 
λυκατοικίας που βρίσκονται έξω από τα διαμερίσματα, τα εξωτερικά 
επιχρίσματα και διακοσμήσεις, η απόληξη των κλιμακοστασίων στο 
δώμα με το τυχόν προφυλακτικό στέγαστρο, οι καπναγωγοί οι αεραγω¬ 
γοί, κατακόρυφοι και οριζόντιοι με τις απολήξεις των στο δώμα, ολό¬ 
κληρο το βατό ή άβατο δώμα καθώς και το πάνω από το στέγστρο 
τμήμα του και ολόκληρες οι εξωτερικές όψεις της οικοδομής. 

ΚΕΦΑΛΑΙΟ Β 

Πίνακες στοιχείων και ποσοστών διαμερισμάτων για κάθε πολυκα¬ 
τοικία επισυνάπτονται. 

ΜΕΡΟΣ ΔΕΥΤΕΡΟ ΚΕΦΑΛΑΙΟ Α 
Δικαιώματα και υποχρεώσεις και περιορισμοί ιδιοκτησίας 

1. Κάθε μία από τις διηρημένες ιδιοκτησίες εκ των οποίων αποτελού¬ 
νται οι περιγραφείσες στο στοιχείο Α μέρος του παρόντος πολυκατοικίες 
αποτελεί και το αντικείμενο ιδικοκτησίας καθενός, ο οποίος φέρεται 
κατά το παραχωρητήριο δικαιούχος του οριζομένου σε αυτό διαμερί¬ 
σματος με την αντίστοιχη αποθήκη του. Κτήση, απαλλοτρίωση και δι’ 
οιανδήποτε αιτία μεταβίβαση και απώλεια της κυριότητας από κάθε ένα 
ιδιοκτήτη διηρημένης ιδιοκτησίας διέπεται από τους ισχύοντες κανονι¬ 
σμούς δικαίου που περιλαμβάνονται στις διατάξεις του νόμου 3741/ 
29, τα άρθρα 1002, 1117 Α.Κ. όπως και τις διατάξεις της ισχύουσας 
Νομοθεσίας περί Λαϊκής Κατοικίας. 

Ειδικώτερα: 

α) Το δικαίωμα της κυριότητας καθώς και κάθε άλλο εμπράγματο 
δικαίωμα από κάθε διηρημένη ιδιοκτησία αφορά κάθε χωριστή και 
προσδιοριζομένη επακριβώς κατοικία και ενωμένη σε ένα ενιαίο σύνολο 
μαζί με τα προσαρτήματά της. 

β) Ο Κύριος κάθε διηρημένης ιδιοκτησίας έχει ως προς την ιδιότητά 
του αυτή όλα τα στον αποκλειστικό κύριο φορέα και κάτοχο ακινήτου 
ανήκοντα εμπράγματα δικαιώματα προσωπικά και κάθε άλλης φύσεως 
και το δικαίωμα της απόλυτης και απεριόριστης διάθεσης, απαλλοτρίω- 

σης ή καθοιονδήποτε τρόπον δια πράξεως ζωής ή αιτία θανάτου μεταβί 
βάσης της κυριότητας νομής και κατοχής της ιδιοκτησίας τόύ, ως και 
της υποθήκευσής της με τους περιορισμούς τους αναφερομένους στο εκ- 
διδόμενο παραχωρητήριο και τις διατάξεις της ισχύουσας Νομοθεσίας 
περί Λαϊκής Κατοικίας. Σε περίπτωση κατά την οποία το δικαίωμα της 
κυριότητα ή κάθε άλλο εμπράγματο δικαίωμα "ανήκει ή περιέρχεται σε 
περισσότερα του ενός πρόσωπα, αυτά γίνονται συγκύριοι, εξ αδιαιρέτου, 
απαγορευομένης απολύτως της αυτούσιας διανομής ή διαίρεσης της 
ιδιοκτησίας. 

γ) Κάθε νέος ιδιοκτήτης διηρημένης ιδιοκτησίας που θα γίνει κύριος 
αυτής καθοιονδήποτε νόμιμο τρόπο, παίρνει τα δικαιώματά του από τον 
δικαιοπάροχό του και με κανένα τρόπο δεν μπορεί να έχει δικαιώματα 
άλλα μεγαλύτερα ή διαφορετικά των δικαιωμάτων τούτων. 

δ) Ο κύριος διηρημένης ιδιοκτησίας μπορεί να μεταρρυθμίσει εσωτε¬ 
ρικά την ιδιοκτησία του αλλά μόνο ύστερα από γνωμάτευση της αρμό¬ 
διας Δ/νσης της Υπηρεσίας Οικισμού του ΥΠΕΧΩΔΕ και άδειας της 
αρμόδιός Κρατικής Αρχής και με τον όρο ότι δεν θίγονται καθόλου οι 
κοινόχρηστοι και κοινόκτητοι χώροι και έργα της συνιδιοκτησίας, οι τοί¬ 
χοι, η εκ σιδηροπαγούς σκυροδέματος κατασκευή της ιδιοκτησίας του ή 
όλης της οικοδομής καθώς και η ασφάλεια αντοχή και στερεότητα αυ¬ 
τής. Απαγορεύεται όμως απόλυτα κάθε μεταρρύθμιση από οποιαδήποτε 
ιδιόκτητη· και μεταβολή η επισκευή εξωτερικά είτε προς τις οδούς είτε 
προς τους φωταγωγούς, τους διαδρόμους και κλιμακοστάσια ή άλλους 
κοινόχρηστους και κοινόκτητους χώρους, όπως και το να ανοίγει τρύ¬ 
πες και παράθυρα στους τοίχους και γενικά κάθε μεταβολή που θίγει τις 
σωληνώσεις και τους αγωγούς νερού οι οποίοι περνούν είτε οριζόντια 
είτε κατακόρυφα της ιδιοκτησίας του. Απαγορεύεται επίσης ο χρωματι¬ 
σμός ολικά ή μερικά των εξωτερικών τοίχων και της διρημένης ιδιοκτη¬ 
σίας ή η αλλαγή του εξωτερικού χρωματισμού των παραθυροφύλλων, 
παραθύρων πορτών των εξωτερικών διακοσμήσεων και γενικά κάθε αλ¬ 
λαγή της εξωτερικής εμφάνισης αυτής χωρίς απόφαση της γενικής συ¬ 
νέλευσης που εγκρίνεται από την Υπηρεσία Οικισμού του ΥΠΕΧΩΔΕ. 

: ΚΕΦΑΛΑΙΟ Β' 

Δικαιώματα υποχρεώσεις και περιορισμοί περί 
την χρήση κάθε διηρημένης ιδιοκτησίας 

1) Ο ιδιοκτήτης κάθε διηρημένης ιδιοκτησίας μπορεί να χρησιμοποι¬ 
ήσει αυτήν όπως επιθυμεί ο ίδιος ή εκείνος που εκμισθώνει ή παραχωρεί 
αυτήν υπό τους περιορισμούς που είναι γραμμένοι στο παραχωρητήριο, 
της Νομοθεσίας που αναφέρεται στη Λαϊκή Κατοικία και σ’ αυτόν τον 
κανονισμό. 

2) Απαγορεύεται η εγκατάσταση μέσα σε κάθε κατοικία και στα πα¬ 
ραρτήματα αυτής ευφλέκτων και δύθοσμων υλών και αντικειμένων που 
επηρεάζουν την ασφάλεια, στερεότητα και εμφάνιση της κατοικίας. 

3) Απαγορεύεται η χρησιμοποίηση κάθε διηρημένης ιδιοκτησίας 
ολικά ή μερικά ως δημόσιο ή δημοτικό γραφείο, ιατρείο αφροδίσιων και 
γενικά μεταδοτικών νοσημάτων, οικοτροφείου, σχολείου χαρτοπαικτι- 
κής λέσχης, χορευτικού κέντρου, χοροδιδασκαλείου, ωδείου, οίκου ανο¬ 
χής, φροντιστηρίου, εκλογικού κέντρου, καταστήματος εμπορικού και 
γενικά κάθε χρήση που παραβλάπτει την ησυχία και την ασφάλεια των 
ενοικούντων, που αντίκειται στους Νόμους και τις Αστυνομικές διατά¬ 
ξεις. Επιτρέπεται η χρησιμοποίηση κάθε διρηημένης ιδιοκτησίας σαν 
γραφείο ασκήσεως ελευθερίου επαγγέλματος ως π.χ. ιατρού, δικηγόρου 
αρχιτέκτονος κλπ. αποκλεισμένης πάντως της πληρωμής ή συγκέντρω¬ 
σης εργατών σ’ αυτό. 

4) Απαγορεύεται μέσα στις διηρημένες ιδιοκτησίες και στα παραρτή¬ 
ματα αυτών καθώς και στους κοινόχρηστους χώρους η εγκατάσταση 
διατήρηση και παραμονή οιουδήποτε ζώου και πτηνού (ορνίθων, κονί- 
κλων κλπ). Επιτρέπεται εξαιρετικώς η διατήρηση γάτας ή άλλων μι¬ 
κρών κατοικίδιων ζώων ή ωδικών πτηνών και με την προϋπόθεση ότι 
δεν προξενείται ενόχληση των λοιπών ενοίκων. 

5) Απαγορεύεται απολύτως κάθε θόρυβος κατά τις ώρες της ανά¬ 
παυσης καθώς αυτές καθορίζονται από τις Αστυνομικές Αρχές. Η μου¬ 
σική είτε λόγω μελέτης,, είτε λόγω διασκέδασης, επιτρέπεται, εξαιρέσει 
των ωρών ανάπαυσης. 

6) Οι συνιδιοκτήτες και εκείνοι που κάνουν χρήση των διαμερισμά¬ 
των οφείλουν να ανέχονται τις τυχόν ενοχλήσεις που μπορεί να έχουν 
από επιθεώρηση στα διαμερϊσματά τους για επισκευή εγκαταστάσεων 
που αφορούν το κτίριο. 

7) Γενικά κάθε ιδιοκτήτης δικαιούται να χρησιμοποιεί την ιδιοκτησία 
του σαν απόλυτος κύριος αυτής με τον όρο όμως ότι δεν θά παρεμποδίζει 


την άσκηση των ίδιων δικαιωμάτων των υπολοίπων ιδιοκτητών, δεν θα 
παρεμποδίζει και δεν θα διαταράσσει την ησυχία αυτών και θα τηρεί 
όλους τους νόμους, που τίθενται με τον κανονισμό αυτό και τις Αστυνο¬ 
μικές διατάξεις και υποχρεώσεις. ’ , * 

8) Σε περίπτωση παράβασης κάποιου όρου του παρόντος κανονισμού 
από τον μισθωτή ή όποιον κάνει χρήση της ιδιοκτησίας με οποιονδήποτε 
τρόπο ο ιδιοκτήτης υποχρεούτάι να επιδιώξει την έξωση ή αποβολή του 
παραβάτου χρήστου και την είσπραξη των ποινικών ρητρών. 

9) Σε άρνηση του ιδιοκτήτη, ή λόγω του ότι πέρασε εύλογος χρόνος, 
τα δικαιώματα καί τις υποχρεώσεις του ιδιοκτήτη που δυστροπεί, ενερ¬ 
γεί δυνάμει του παρόντος ο διαχειριστής. 

ΚΕΦΑΛΑΙΟ Γ- 

Δικαιώματα και περιορισμοί περί τη χρήση 
των κοινοχρήστων χώρων και έργων 

1) Κάθε ιδιοκτήτης διηρημένης ιδιοκτησίας έχει στους κοινόχρη¬ 
στους και κοινόκτητους χώρους, στα έργα, μηχανήματα και εγκατα¬ 
στάσεις της πολυκατοικίας όλα τα δικαιώματα που αναφέρονται στον 
συγκύριο αναλόγως της φύσης είδους και προορισμού αυτών. 

2) Οι κοινόχρηστοι χώροι πρέπει να είναι πάντοτε ελεύθεροι. Απαγο¬ 
ρεύεται η χρησιμοποίησή τους παραπάνω από τον χρόνο που απαιτείται 
καθώς και τα παιχνίδια των παιδιών. Τα πεζοδρόμια, η είσοδος, οι σκά¬ 
λες, οι διάδρομοι και γενικά κάθε χώρος κοινής χηρσης πρέπει να είναι 
ελεύθερος σε κάθε χρόνο και απαγορεύεται η κατάληψη αυτών από τον 
συνιδιοκτήτη με τοποθέτηση κιβωτίων κλπ. Απαγορεύεται το τίναγμα 
των χαλιών από τα παράθυρα και τις σκάλες. Αυτό επιτρέπεται μόνο 
μέσα στα δωμάτια και την ταράτσα και αυτή θα χρησιμοποιείται με 
σειρά από τους συνιδιοκτήτες. Απαγορεύεται απόλυτα στους ενόκους να 
πετούν μέσα στους σωλήνες ή των αποχωρητηρίων ή των οχετών ή γε¬ 
νικά μέσα στις άλλες αποχετεύσεις, στερεά σώματα δηλαδή κομμάται 
πιάτων, σκουπίδια ή άλλα υπολείμματα που μπορεί να φράζουν τους 
αγωγούς και να μολύνουν την ατμόσφαιρα ή να παράγουν ατμούς αε¬ 
ρίων ευφλέκτων και επικινδύνων. 

3) Απαγορεύεται η τοποθέτηση φωτεινών επιγραφών στους εξώστες 
και στο εξωτερικό της οικοδομής. Επιτρέπεται η τοποθέτηση μικρών 
επιγραφών στην πόρτα κάθε διαμερίσματος που θα δείχνει το επάγ¬ 
γελμα και το όνομα του ενοίκου. 

4) Απαγορεύεται η τοποθέτηση λουλουδιών, φυτών και γλαστρών 
στα παράθυρα και τα στηθαία των εξωστών. Επιτρέπεται η τοποθέτηση 
γλαστρών και φυτών μικρού μεγέθους και βάρους μέσα στις βεράντες 
υπό τον όρο ότι το πότισμα θα γίνεται κατά τέτοιο τρόπο ώστε να μην 
βρέχονται οι εξώστες και η εξωτερική πρόσοψη. 

ΚΕΦΑΛΑΙΟ Δ' ' 

Κοινά βάρη, δαπάνες της συνιδιοκτησίας 
και κατανομή αυτών 

1) Κάθε κύριος διρημένης ιδιοκτησίας βαρύνεται αυτοδίκαια λόγω 
της ιδιότητας αυτής, με τα κοινά βάρη και τις κοινές δαπάνες, πού 
απορρέουν από την συνιδιοκτησία. 

2) Στις κοινές αυτές δαπάνες και στα κοινά βάρη κάθε ιδιοκτήτης 
συμμετέχει ανάλογα προς το (αναγραφόμενο στον πιό πάνω πίνακα πο¬ 
σοστό επί των δαπανών της διηρημένης ιδιοκτησίας, δηλαδή. 

α) Στη συντήρηση και την επιδιόρθωση των εξωτερικών τοίχων, προ¬ 
σόψεων, ρεύματος, νερού, καπναγωγών, αεραγωγών, υπονόμων. 

β) Στη δαπάνη κατανάλωσης ηλεκτρικού για τον φωτισμό των εισό¬ 
δων, κλιμακοστασίων διαδρόμων και γενικά κάθε κοινοχρήστου χώρου. 

γ) Στην δαπάνη για την προμήθεια των αναγκαίων σκευών και υλι¬ 
κών για την χρήση, συντήρηση και καθαριότητα του κτιρίου της πολυ¬ 
κατοικίας και των κοινοχρήστων χώρων και έργων ως και κάθε δαπάνη 
που απορρέει από τα κοινόχρηστα και κοινόκτητα της πολυκατοι¬ 
κίας. 

Η δαπάνη συντήρησης και επισκευής κάθε βλάβης ή ζημίας προς 
εξυπηρέτηση διηρημένης ιδιοκτησίας (που βρίσκεται εντός αυτής) βαρύ¬ 
νει εξολοκλήρου τον ιδιοκτήτη της ιδιοκτησίας αυτής εφόσον η βλάβη 
δεν οφείλεται στην όλη εγκατάσταση. 

ΚΕΦΑΛΑΙΟ Ε’ 

Ασφάλιση 

1) Η ασφάλιση των κοινοκτήτων της πολυκατοικίας κατά των κινδύ¬ 
νων φωτιάς είναι υποχεωτική εφόσον αποφασίσει τούτο η γενική συνέ- 

λευση των συνιδιοκτητών κάθε πολυκατοικίας με πλειοψηφία 70% των 
ψήφων. 

Σε τέτοια περίπτωση η ασφάλιση πρέπει να γίνεται κάθε χρόνο. Το 
ποσόν της ασφάλισης πρέπει να είναι ίσο με την πραγματική αξία του 
ασφαλισμένου κοινοκτήτου. Την ασφάλεια συνάπτει ο Διαχειριστής ο 
οποίος δικαιούται να πάρει την αναλογία των ασφαλίστρων από τους 
υπολοίπους συνιδιοκτήτες. Η αναλογία συμμετοχής από τον κάθε ένα 
στη δαπάνη αυτή είναι ίση με το ποσοστό συνιδιοκτησίας του. 

2) Σε περίπτωση βλάβης ή ολικής καταστροφής από φωτιά των κοι¬ 
νοχρήστων χώρων, εγκαταστάσεων και έργων, κάθε ποσόν που κατα¬ 
βάλλεται από την Ασφαλ. Εταιρεία ανήκει από κοινού και εξαδιαιρέτου 
σε όλους τους συνιδιοκτήτες της ζημίας που έγινε. Το ποσόν το εισπράτ¬ 
τει ο Διαχειριστής από την Ασφ. Εταιρεία'ο οποίος μετά από γνωμά¬ 
τευση του αρμόδιου Πολεοδ. Γραφείου ενεργεί την επισκευή και αποδί¬ 
δει μετά το τέλος των εργασιών λογοδοσία στην συνέλευση των ιδιοκτη¬ 
τών. 

3) Σε περίπτωση μερικής ή ολικής καταστροφής από τη φωτιά μιάς ή 
περισσοτέρων διηρημένων ιδιοκτησιών οι ιδιοκτήτες αυτών, εφόσον τις 
έχουν ασφαλίσει, υποχρεούνται να δαπανήσουν ολόκληρο το ποσόν που 
θα εισπράξουν από την ασφαλ. εταιρεία για την επανόρθωση της ζημίας 
της ιδιοκτησίας των. Κατά προτίμηση στην αποκατάσταση και επι¬ 
σκευή των ζημιών έχουν οι ζημίες που σχετίζονται με την εξώθυρα της 
διρηημένης ιδιοκτησίας και τα εξωτερικά κουφώματα και αυτές οι επι¬ 
σκευές πρέπει να προηγούνται κάθε άλλης. 

4) Σε περίπτωση καταστροφής όχι από τη φωτιά αλλά από άλλη αι¬ 
τία της οποίας το ποσόν υπερβαίνει τα τρία τέταρτα 3/4 της αξίας της 
όλης οικοδομής, η συνιδιοκτησία παύει να υπάρχει κατά ορόφους, σύμ¬ 
φωνα με το άρθρο 9 του Ν. 3741/29. 

ΚΕΦΑΛΑΙΟ ΣΓ 

Διοίκηση και διαχείριση της πολυκατοικίας 

1) Στη διοίκηση και διαχείριση της πολυκατοικίας ασκεί κυριαρχικά 
δικαιώματα η Γενική Συνέλευση των συνιδιοκτητών. Στη συνέλευση αυ¬ 
τοδίκαια δικαιούται να συμμετέχει κάθε συνιδιοκτήτης είτε αυτοπροσώ¬ 
πως είτε με ειδικό πληρεξούσιο. Ο όλος αριθμός ψήφων είναι 1000 (χί¬ 
λιοι) κάι κάθε συνιδιοκτήτης έχει τόσους ψήφους όσοι αναφέρονται στον 
σχετικό πίνακα στο κεφ. Β του Α μέρους του παρόντος. Ο διαχειριστής 
ϊοηθούμενος από ένα βοηθό είναι υπεύθυνος έναντι της, γεν. συνελεύ- 
σεως και αποδίδει σε αυτή λογαριασμό στο τέλος κάθε χρόνου διαχείρι¬ 
σής του. Σε περίπτωση απουσιάς του ή κωλύμματος άσκησης του λει- 
εουργήματός του, ο διαχειριστής αναπληρούται από τον βοηθό του. 

2) Η τακτική Γεν. Συνέλευση των ιδιοκτητών συνέρχεται σε συνε¬ 
δρίαση τουλάχιστον μία φορά το έτος και τον μήνα Νοέμβριο ύστερα από 
πρόσκληση του Διαχειριστή. Η κοινοποίηση αυτή προς τους ιδιοκτήτες 
πρέπει να γίνεται οτυλάχιστον 5 (πέντε) ημέρες προ της συνεδρίασης. 
Στην πρόσκληση αυτή πρέπει να ορίζεται ο τόπος η ημέρα και η ώρα της 
Συνέλευσης όπς και ημέρα και η ώρα της σοτν ίδιο τόπο επαναληπτικής 
συνεδρίασης για την περίπτωση ματαίωσης της πρώτης λόγω έλλειψης 
χπαρτίας ή συγκέντρωσης επαρκούς αριθμού ψήφων, όπου απαιτείται 
εξαιρετική πλειοψηφία για την λήψη απόφασης. Σε περίπτωση αμέλειας 
ιου Διαχειριστή. Την τακτική συνέλευση μπορεί να καλέσει ο κάθε ιδιο¬ 
κτήτης. 

3) Η Γεν. Συνέλευση συνεδριάζει και αποφασίζει έγκυρα όταν παρί- 
στανται και εκπροσωπούνται σε αυτήν επτακόσια πενήντα χιλιοστά των 
ψήφων (750/1000) δηλαδή 750 ψήφοι. Εάν δεν γίνει απαρτία κατά 
την πρώτην συνεδρίαση, η Συνέλευση συνέρχεται σε επαναληπτική συνε¬ 
δρίαση αυτοδίκαια μετά 15 ημέρες, οπότε αυτή αποφασίζει έγκυρα εάν 
ταρίστανται 250 ψήφοι, εκτός των περιπτώσεων κατά τις οποίες ο νό- 
-ίος ή ο κανονισμός αυτός απαιτεί εξαιρετική απαρτία. 

4) Έκτακτη Γενική Συνέλευση συγκαλείται οποτεδήποτε ή με πρό- 
ικληση του Διαχειριστή ή με πρόσκληση ιδιοκτητών που εκπροσωπούν 
ιουλάχιστον το ένα τέταρτο του όλου αριθμού των ψήφων δηλ. 250 ψή¬ 
φων. Και ο μεν πρώτος συγκαλεί αυτήν για να αποφασίσει επί ωρισμέ- 
>ων θεμάτων που τίθενται στη Γεν. Συνέλευση με πρόσκληση, οι δε ιδιο¬ 
κτήτες για να αποφασίσει αυτή για την παύση του Διαχειριστή. 

5) Οι αποφάσεις των Γεν. Συνελεύσεων λαμβάνονται με πλειοψηφία 
ιων ψήφων εκτός εάν ο νόμος ή ο κανονισμός αυτός απαιτούν εξαιρετική 
πλειοψηφία για τη λήψη απόφασης. Σε αυτές δεν δικαιούνται ψήφουτ 
ικείνοι που δεν έχουν εκπληρώσει τις οικονομικές των υποχρεώσεις 
προς τον διαχειριστή. 

6) Οι αποφάσεις των Γεν. Συνελεύσεων εφόσον λαμβάνονται σύμ¬ 


φωνα με τον Νόμο και τον παρόντα κανονισμό είναι έγκυροι και υποχρε¬ 
ώνουν όλους τους συνιδιοκτήτες. 

7) Η Γεν. Συνέλευση αποφασίζει για κάθε θέμα που αφορά την συντή¬ 
ρηση και επισκευή των κοινοχρήστων έργων και προβλέπεται από τον 
νόμο ή τον κανονισμό. 

8) Η Τακτική Γεν. Συνέλευση εάν συγκλήθηκε για τον σκοπό αυτό, 
εκλέγει τον διαχειριστή της πολυκατοικίς και τον βοηθό αυτού. Αυτοί 
υποχρεωτικά πρέπει να είναι από τους συνιδιοκτήτες. Η θητεία του Δια¬ 
χειριστή και του βοηθού του ορίζεται για δύο χρόνια. 

9) Ο διαχειριστής, ως εντολοδόχος του συνόλου των ιδιοκτητών, 

ενεργεί τις τρέχουσες επισκευές των κοινοχρήστων και πληρώνει τις 
κοινές δαπάνες από τα καταβαλλόμενα σε αυτόν χρήματα από τους υπό¬ 
χρεους ιδιοκτήτες, οι οποίοι υποχρεούνται, μόλις πάρουν την σχετική 
πρόσκληση προς καταβολή, να καταβάλουν τα χρήματα στον διαχειρι¬ 
στή χωρίς αναβολή διαφορετικά θα έχει την ευθύνη να αποζημιώσει 
τους λοιπούς ιδιοκτήτες για τυχόν ζημίες τους. Προς αντιμετώπιση των 
τρεχουσών ή εκτάκτων δαπανών η Γεν. Συνέλευση ορίζει σαν πάγια 
προκαταβολή ποσόν το οποίον υποχρεούνται οι συνιδιοκτήτες να κατα¬ 
βάλλουν στον διαχειριστή για την κάλυψη των αναγκών που παρουσιά¬ 
ζονται, με απόδοση λογαριασμού και το οποίο ποσόν ανανεώνεται συνε¬ 
χώς στα χέρια του διαχειριστή αφού οι συνιδιοκτήτες υποχρεούνται να 
καταβάλλουν ανελλιπώς τους μηνιαίους λογαριασμούς των. Ο διαχειρι¬ 
στής είναι υπεύθυνος για κάθε ζημία που τυχόν θα προκύψει στους συνι¬ 
διοκτήτες από υπαιτιότητά του και λογοδοτεί στην Γεν. Συνέλευση των 
συνιδιοκτητών. Δια κάθε δαπάνη επισκευής που ξεπερνά τις 40.000 
δρχ. απαιτείται αιτιολογημένη γνωμάτευση ενός μηχανικού και πρα¬ 
κτικό έγκρισης υπογραφόμενο από τον διαχειριστή και τον βοηθό του. 
Αν το ποσόν υπερβαίνει τις 100.000 δρχ., εκτός από την περίπτωση 
κατά την οποία η μη εκτέλεση της επισκευής θέτει θέμα ασφαλείας τού 
κτιρίου, μερικής ή ολικής, η έγκριση παρέχεται από την Γεν. Συνέλευση 
που συγκαλείται έκτακτα. Ο διαχειριστής παίρνει όλα τα μέτρα που 
απαιτούνται για τη διατήρηση άψογης κατάστασης καθαριότητας των 
χώρων γύρω από την πολυκατοικία της εισόδου καθώς και όλων των 
κοινοχρήστων χώρων. Προς τον σκοπό αυτό μπορεί να προσλαμβάνει 
πρόσωπα κατά προτίμηση διαμένοντα μέσα στην πολυκατοικία με μη¬ 
νιαία αποζημίωση. ' - 

10) Κάθε συνιδιοκτήτης ή μισθωτής ή όποιος κάνέΡχρήσή του διαμε¬ 
ρίσματος υποχρεούται στο διακανονισμό των κοινοχρήστων δαπανών 
που κοινοποιείται σε αυτόν κατά μήνα από τον διαχειριστή, μέσα σε 
οκτώ ημέρες. Στην περίπτωση κατά την οποία η πληρωμή του λογαρια¬ 
σμού καθυστερήσει πάνω από 15 ημέρες υποχρεούται στην καταβολή 
σαν ποινική ρήτρα πρόσθετου ποσού ίσον προς το 1 /2 του οφειλομένου. 
Σε περίπτωση καθυστέρησης πέραν των 60 ημερών ο διαχειριστής σαν 
πληρεξούσιος όλων των συνιδιοκτητών υποχρεούται να επιδιώξει δια δι¬ 
καστικής οδού τον πειθαναγκασμόν εκείνου που δεν πληρώνει τον λογα¬ 
ριασμό, την ποινική ρήτρα και τις λοιπές δικαστικές δαπάνες. 

ΚΕΦΑΛΑΙΟ Ζ· ί 

Χρήση ταράτσας 

Η χρήση της ταράτσας της πολυκατοικίας είναι κοινή για όλους τους 
συνιδιοκτήτες αποκλειστικά και μόνο για το στέγνωμα των ρούχων και 
το τίναγμα των ταπήτων και αποκλείεται κάθε άλλη χρήση αυτής. Η 
σειρά χρήσης της ταράτσας από τους συνιδιοκτήτες καθορίζεται ύστερα 
από απόφαση της Γεν. Συνέλευση. Φωτεινές επιγραφές στην ταράτσα 
επιτρέπονται ύστερα από απόφαση της Γεν. Συνέλευσης και προς τον 
σκοπό ενίσχυσης του κοινού ταμείου των συνιδιοκτητών. Η χρήση της 
ταράτσας για το άπλωμα των ρούχων και το τίναγμα των ταπήτων επι¬ 
τρέπεται κάθε μέρα από της 8ης π.μ. μέχρι και της 2ας μ.μ. και από 
της 6ης μέχρι 9ης μεταμεσημβρινής, απαγορευομένης απόυτα της χρή¬ 
σης της κατά τις υπόλοιπες ώρες της ημέρας. 

ΚΕΦΑΛΑΙΟ Έ 

Γενικές διατάξεις 

. .1 

1. Όλοι οι περιορισμοί της κυριότητας που αναφέρονται στον κανονι¬ 
σμό αυτό έχουν σύμφωνα με το άρθρο 13 του Ν. 1337/29 χαρακτήρα 
δουλείας. 

2) Η υπογραφή από οποιονδήποτε αγοραστή κάθε πράξης, με την 
οποία γίνεται κύριος διαμερίσματος, υπό τις προϋποθέσεις και τους πε¬ 
ριορισμούς πάντοτε της Νομοθεσίας περί Λαϊκής Κατοικίας, προϋποθέ¬ 
τει την πλήρη γνώση αυτού και την χωρίς επιφύλαξη αποδοχή και από- 

Χυτή έγκριση του κανονισμού αυτού, υποχρεούντος όλους τους καθολι¬ 
κούς και τους ειδικούς διαδόχους των συνιδιοκτητών. 

3) Αν ο ιδιοκτήτης διηρημένης ιδιοκτησίας παραχωρήσει επί της 
ιδιοκτησίας του ωρισμένα δικαιώματα που επιτρέπονται από την νομο¬ 
θεσία περί Λαϊκής Κατοικίας και τον κανονισμό αυτό είτε με μίσθωση ή 
με παραχώρηση της χρήσης ή με οποιοδήποτε άλλο νόμιμο τρόπο, πρέ¬ 
πει να υποχρεώνει τον τρίτο τούτο στην τήρηση όλων των διατάξεων του 
κανονισμού αυτού, ευθύνεται όμως πάντοτε προσωπικά ο ιδιοκτήτης 
για κάθε πράξη ή παράλειψη εκείνου προς τον οποίο γίενται η παραχώ¬ 
ρηση. Οι συνιδιοκτήτες έχουν ίδιο δικαίωμα να απαιτήσουν απευθείας 
από εκείνον προς τον οποίον γίνεται η μεταβίβαση, την τήρηση των δια¬ 
τάξεων του κανονισμού αυτού και την ανόρθωση κάθε ζημίας. 

4) Κάθε διαφορά η διένεξη μεταξύ συνιδιοκτητών ως προς τα δικαιώ¬ 
ματα και τις υποχρεώσεις και γενικά κάθε διαφορά μεταξύ οποιονδή- 
ποτε προσώπων γύρω από την ερμηνεία και την εφαρμογή του κανονι¬ 
σμού αυτού καί των συμφωνιών που έγιναν σύμφωνα με αυτόν, λύνεται 
σύμφωνα με το άρθρο 11 του Ν. 3741/29. 

5) Σε περίπτωση αθέτησης των ανωτέρω (μέρος Β κεφαλ. Β) περι¬ 
λαμβανόμενων ανεξάρτητα της υποχρέωσης της αμέσου διακοπής της 
αντίθετα με τον κανονισμό χρήσης, επέρχονται και οι εξής συνέπειες. 
Εάν ο συνιδιοκτήτης ή εκείνος που παίρνει από αυτόν μισθωτικά ή άλλα 
δικαιώματα χρησιμοποιήσει την ιδιοκτησία κατά παράβαση των ανω¬ 
τέρω υποχρεούται να καταβάλει στους συνιδιοκτήτες μέσω του διαχειρι¬ 


στή ποινική ρήτρα 7.000 δρχ. Σε περίπτωση συνέχισης της παράβασης 
αυτής την 30ή ημέρα η ποινική ρήτρα διπλασιάζεται ανεξάρτητα από 
τις υπόλοιπες συνέπειες επιφυλασσόμενου του δικαιώματος, της λήψης 
προσωρινών μέτρων δια του Ειρηνοδικείου. 

6) Κάθε πράξη αντίθετη με τον παρόντα κανονισμό είναι άκυρη. 

7) Κάθε τροποποίηση του παρόντος γίνεται με απόφαση του Νο¬ 
μάρχη Ηρακλείου, που δημοσιεύεται στην Εφημερίδα της Κυβερνήσεως 
και μεταγράφεται στο περιθώριο των αρχικών παραχωρητηρίων, μετά 
από γνώμη της Γενικής Συνέλευσης της πολυκατοικίας, λαμβανομένης 
με πλειοψηφία των ψήφων. 

8) Για το από την έναρξη της οίκησης χρονικό διάστημα μέχρι και 
τον Δεκ. 1992, τον διαχειριστή της πολυκατοικίας και τον βοηθό του 
ορίζει ο Προϊστάμενος της Διεύθυνσης Κοιν. Πρόνοιας Ηρακλείου. 

9) Κάθε παραχωρητήριο που θα εκδοθεί, με το οποίο θα μεταβιβάζε¬ 
ται η κυριότητα διαμερίσματος της πολυκατοικίας, πρέπει να παραπέ¬ 
μπει ρητά στην παρούσα απόφαση, η οποία αποτελεί αναπόσπαστο συ¬ 
μπλήρωμα αυτού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 1 Σεπτεμβρίου 1992 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 

* Τα ποσοστά συνιδιοχτησίας στο έδαφος χατενεμήθησαν σύμφωνα με τον ιδιόχτητο όγχο χάθε διαμερίσματος - αποθήχης. 

* Το λεβητοστάσιο και η αποθήκη καυσίμων χατενεμήθησαν ως προς τον ωφέλιμο όγχο τους σαν κοινόχρηστα μόνο στα διαμερίσματα και όχι στις αποθήκες. 

* Τα ποσοστά συνιδιοκτησίας στο έδαφος κατενεμήθησαν σύμφωνα μ* τον ιδιόκτητο όγκο κάθε διαμερίσματος - αποθήκης. 

4 Το λεβητοστάσιο και η αποθήκη καυσίμων κατενεμήθησαν ως προς τον ωφέλιμο όγκο τους σαν κοινόχρηστα μόνο στα διαμερίσματα και όχι στις αποθήκες. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΕΣ 17733 (9) 

Συγχώνευση Νομικών προσώπων - Σχολικών Επιτροπών στο Ν. Μα¬ 
γνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 5 παρ. 8-15 του Ν. 1894/90 «Για 
την Ακαδημία Αθηνών και άλλες εκπαιδευτικές διατάξεις». 

2. Τις διατάξεις των άρθρ. 162, 163, 187 τού Π.Δ. 323/89 
(Δ.Κ.Κ.). 

3. Την αριθμ. Δ4/294/92 κοινή απόφαση των Υπουργών Οικο¬ 
νομικών και Εθνικής Παιδείας και Θρησκευμάτων περί κατάργησης 
του 3/θέσιου Δημοτικού Σχολείου Ανακασιάς και των 2/θέσεων Δη¬ 
μοτικών Σχολείων Άνω Βόλου και Αγ. Ονουφρίου και δημουργίας 
του 6/θέαιου Δημοτικού Σχολείου Δήμου Ιωλκού. 

4. Τΐς αρ. 9616/91, 9644/91 και 9643/91 αποφάσεις του Νο¬ 
μάρχη Μαγνησίας που δημοσιεύθηκαν στο ΦΕΚ 521/91τ.Β' με τις 
οποίες συστήθηκαν οι σχολικές επιτροπές (3) των Δημοτικών Σχο¬ 
λείων Ανακασιάς, Αγ. Ονουφρίου, Άνω Βόλου. 

5. Την αριθμ. 128/92 απόφαση του Δημοτικού Συμβουλίου Ιωλ- 
κού περί κατάργησης των τριών (3) νομικών προσώπων - σχολικών 
επιτροπών και ίδρυσης νέου, αποφασίζουμε: 

1) Καταργούμε τα νομικά πρόσωπα - Σχολικές Επιτροπές με την 
επωνυμία α) Δημοτική Σχολική Επιτροπή Πρωτοβάθμιας Εκπ/σης 
1/θέσιου Νηπιαγωγείου - 2/θέσιου Δημοτικού Σχολείου οικισμού 
Άνω Βόλου Ιωλκού». 

β) Δημοτική Σχολική Επιτροπή Πρωτοβάθμιας Εκπ/σης 1 /θέσ- 
ιου Νηπιαγωγείου, 2/θέσιου Δημοτικού Σχολείου οικισμού Αγ. 
Ονουφρίου Ιωλκού. 

γ) Δημοτική Σχολική Επιτροπή Πρωτοβάθμιας Εκ/σης 1/θέσιου 
Νηπιαγωγείου, 3/θέσιου Δημοτικού Σχολείου οικισμού Ανακασιάς 
Ιωλκού που είχαν συσταθεί με τις αριθμ. 9644/91, 9643/91 και 
9616/91 αντίστοιχα αποφάσεις του Νομάρχη Μαγνησίας* και δημο¬ 
σιεύτηκαν στο αρ. 521/91 τ.Β' ΦΕΚ. 

2. ΣΥΝΙΣΤΟΥΜΕ στον Δήμο Ιωλκού νέο Νομικό Πρόσωπο - Σχο¬ 
λική Επιτροπή με την επωνυμία «Σχολική Επιτροπή Πρωτοβάθμιας 
Εκπαίδευσης εξαθέσιου (6/θέσιου) Δημοτικού Σχολείου Δήμου Ιωλ- 
κού». 

3. ΣΚΟΠΟΣ του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργι¬ 
κές δαπάνες καθαριότητας, θέρμανσης, φωτισμού, ύδρευσης, τηλε¬ 
φώνου, άποχέτευσης αναλώσιμων υλικών κλπ. 

- Η εκτέλεση μικρών έργων για επισκευή και συνήρηση των διδα¬ 
κτηρίων. 

• - Η αποκατάταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων κοίι ο εφοδιασμός των 
σχολικών μονάδων, με έπιπλα και σκεύη, με βιβλία για την σχολική 
βιβλιοθήκη, και γενικά με όλα τα μέσα που είναι απαραίτητα για τη 
λειτουργία τους και γενικώτερα η λήψη όλων των μέτρων που κρίνο- 


νται αναγκαία για τη σήριξη της διοικητικής λειτουργίας των σχολι¬ 
κών μονάδων. 

4. Το Νομικό Πρόσωπο διοικείται από πέντε (5) μελές Διοικητικό 
Συμβούλιο αποτελούμενο από: α) Το εκάστοτε Δήμαρχο ως Πρόεδρο, 
ή τον νόμιμο αυτού Εκπρόσωπο, οριζόμενο με ιδιαίτερη απόφασή του. 

β) Δύο δημοτικούς συμβούλους 

γ) τον εκάστοτε Δ/νή του Ενιαίου εξα(6)θέσιου Δημοτικού Σχο¬ 
λείου Ιωλκού και δ) Ένα εκπρόσωπο του Συλλόγου γονέων - κηδεμό¬ 
νων των μαθητών του ανωτέρω σχολείου. 

5. Η θητεία του πρώτου διοικητικού συμβουλίου του νομικού προ¬ 
σώπου λήγει με τη λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί την δημοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

6. Πόροι του νομικού προσώπου είναι: 

α) Η εήσια επιχορήγηση του Κράτους. 

β) Η εήσια επιχορήγηση του Δήμου ίση με ποσοστό 20% επί των 
τακτικών εσόδων. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχόμενων πραγμάτων ή 
Υπηρεσιών. 

ε) Πρόσοδοι από την περιουσία του, κινηή και ακίνητη. 

στ) Περιουσία από δωρεές ημεδαπών και Ελλήνων Αποδήμων. 

7. Το νομικό πρόσωπο εκπροσωπείται στα δικασήρια και σε κάθε 
Δημόσια Αρχή, από τον Πρόεδρο του Δ.Σ. και όταν αυτός κωλύεται ή 
απουσιάζει από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Βόλος, 9 Σεπτεμβρίου 1992 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Διορθώνεται η 34321/24.5.1990 απόφαση Υπ. Εσωτ. για τη σύ¬ 
σταση μιάς προσωποπαγούς θέσης πολιτικού υπομηχανικού με σχέση 
εργασίας ιδιωτικού δικαίου αορίστου χρόνου στη Δ/νση Εσωτερικών 
Νομαρχίας Αρκαδίας, που δημοσιεύτηκε στο ΦΕΚ. 357/Β/ 
18.6.1990 (σελίδα ΦΕΚ. 5.147), κατά το μέρος που αφορά στην ει¬ 
δικότητα της θέσης αυής από το εσφαλμένο «Πολιτικός υπομηχανι¬ 
κός» στο ορθό «ΤΕ Τεχνολογικών Εφαρμογών - Ειδικότητος Μηχα¬ 
νολόγου Υπομηχανικού». · 

(Από το Υπουργείο Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



